Mir tv̊t min lob ſo ſeltē wol
Mir tv̊t min lob ſo ſeltē wol·
dc mich wūderlichē wūdert·
wie das ſo gevar·
we dc ich niht genieſen ſol·
dc ichs vſ han geſvndert·
mir zefroͤidē gar·
vn̄ ich an ſi alleine lones han gedinget·
ſwie mir ir troſt die froͤide nie bꝛinget·
ſo wirt das leit an mir geſehē·
dc leid̾ leit voꝛ menig̾ zit an niemā niht iſt geſchehē·

Solt ich geniezē dc ich bin·
vn̄ ie wc mit rehtē trúwē·
wibes erē fro·
ſo moͤhte ſi mir hinnē hin·
wol min leit mit liebe núwē·
ſtvͤnde eſ iend̾ ſo·
mā ſehe an mit dē hohē mv̊t·
der alle die niht nides pflegent·
vō ſchuldē mvͤſte dunken gv̊t·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse